Beentjies | Health24
Posted by: Anje | 2010/11/11
My dogtertjie is volgende week 18maande. Sy het so week terug eers op haar eie begin loop (het lank gestaan en aan goed vasgehou). Sy waggel behoorlik soos ''n eendjie en gister toe ek haar beentjies langs mekaar hou, toe sien ek dat die een amper 1cm korter is as ander een.
Wat kan in so geval gedoen word? Sal dit ooit kan regkom?
Dit is uiters belangrik om seker te maak of jou dogtertjie se een been korter is as die ander een. Sy het miskien 'n probleem met die naam 'congenital dislocation of the hip'. Sy moet eers deur haar pediater ondersoek word en indien nodig sal sy na 'n ortopediese spesialis verwys word.